Page:Horse of knowledge and his water box.pdf/11

11 "Nae doubt, ye’ll miss the geek an’ crack,

But heavy stowps the hurdles rack,

An’ yon’s, I fear, o’er true a sack,

Our neebour tells,

That mony a maid has lam’d her back,

At burns an’ wells.

"Now, sodger callans, gin ye like,

Keep a’ within the barrack dyke,

To straik the cat ye needna syke

Against the hair,

Wise Toby’s whip has skail’d the bike,

To hive nae mair.

"Police and magistratic powers,

Reclin’d on pleasure’s rosy bow’rs,

May blessings drop like vernal show’rs

Upon your heads,

And Plenty’s richest boon be yours,

In blauds and screeds.